CELEX: 32018R1799
Language: bg
Date: 2018-11-21 00:00:00
Title: Регламент за изпълнение (ЕС) 2018/1799 на Комисията от 21 ноември 2018 година за започване на временно пряко статистическо действие за разпространение на избрани теми от преброяването на населението и жилищния фонд от 2021 г., геокодирани към координатна мрежа от 1 km2 (Текст от значение за ЕИП.)

22.11.2018   
               
               
                  BG
               
               
                  Официален вестник на Европейския съюз
               
               
                  L 296/19
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1799 НА КОМИСИЯТА
         от 21 ноември 2018 година
         за започване на временно пряко статистическо действие за разпространение на избрани теми от преброяването на населението и жилищния фонд от 2021 г., геокодирани към координатна мрежа от 1 km2
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика (1), и по-специално член 14, параграф 2 от него,
         като има предвид, че:
         
                     (1)
                  
                  
                     Разпространението на теми от преброявания, хармонизирани на нивото на ЕС на постоянна координатна мрежа, по-конкретно от 1 km2, е основен европейски статистически елемент за бъдещите политически решения и стратегии във връзка с преброяванията от страна на държавите членки.
                  
               
                     (2)
                  
                  
                     Съгласно член 14, параграф 1, буква б) от Регламент (ЕО) № 223/2009 в специални и надлежно обосновани случаи и за да отговори на неочаквани нужди, Комисията може да вземе решение за временно пряко статистическо действие, което отговаря на условията по член 14, параграф 2 от същия регламент.
                  
               
                     (3)
                  
                  
                     Това временно пряко статистическо действие следва да предвижда събиране на данни, които обхващат една референтна година. Всички държави членки следва да могат да изготвят едномерни данни от преброяването, геокодирани към координатна мрежа от 1 km2, към референтната дата за преброяването на населението и жилищния фонд от 2021 г. Съюзът следва също така да направи финансови вноски в полза на националните статистически институти и другите национални органи с цел да покрие направените от тях допълнителни разходи. Това действие се подпомага от извършени от Комисията анализ на разходната ефективност и оценка на общите допълнителни разходи за изготвяне.
                  
               
                     (4)
                  
                  
                     Това действие е обосновано от общата нужда в целия Съюз от надеждна, точна и съпоставима информация за разпределението на населението с достатъчна пространствена разделителна способност въз основа на хармонизирани изисквания към резултатите и предназначена по-конкретно за общоевропейската регионална политика.
                  
               
                     (5)
                  
                  
                     В Съюза съществува хармонизирана демографска информация с пространствена разделителна способност и целта е да се разпространява по един масив от данни на държава членка, съдържащ избрани теми от преброяването на населението и жилищния фонд от 2021 г., геокодирани към координатна мрежа от 1 km2. Няма допълнителна тежест за респондентите, тъй като цялата необходима информация ще се получава от данните от преброяването от 2021 г.
                  
               
                     (6)
                  
                  
                     По-конкретно, за да се постигнат съпоставими хармонизирани резултати в Съюза, е необходимо да се определи постоянна координатна мрежа на нивото на Съюза, състояща се от клетки от 1 km2. Освен това трябва да се определят конкретните теми, техните разбивки и подробната програма, която да се разпространява за тази координатна мрежа от 1 km2. На последно място, е нужно да се определят изискваните пространствени и статистически метаданни за този масив от данни.
                  
               
                     (7)
                  
                  
                     В Директива 2007/2/ЕО на Европейския парламент и на Съвета (2) и в свързаните регламенти за изпълнение на Комисията се установяват необходимите метаданни (3), формат на данните (4) и мрежови услуги (5) за разпространение на пространствените данни. По-специално точка 1 от приложение III обхваща възможните статистически координатни системи за разпространение на пространствените данни и съгласно точка 10 от приложение III се прилага към масивите от пространствени данни по тема „Разпределение на населението — демография“.
                  
               
                     (8)
                  
                  
                     С Регламент (ЕО) № 763/2008 на Европейския парламент и на Съвета (6) и със свързаните регламенти за изпълнение на Комисията се установяват общите правила за предаване на данните от преброяването от 2021 г., по-конкретно референтната година и изискваните метаданни (7), техническите спецификации на темите от преброяването и техните разбивки (8) и техническият формат (9).
                  
               
                     (9)
                  
                  
                     Държавите членки следва да предават своите валидирани данни и метаданни в електронна форма и в подходящ технически формат, който трябва да бъде предоставен от Комисията. Банката за международни разплащания, Европейската централна банка, Комисията (Евростат), Международният валутен фонд, Организацията за икономическо сътрудничество и развитие (ОИСР), Организацията на обединените нации и Световната банка започнаха инициативата за обмен на статистически данни и метаданни (Statistical Data and Metadata Exchange — SDMX) за статистически и технически стандарти за обмен и споделяне на данни и метаданни, на която се основава платформата за разпространение на данни от преброяванията (Census Hub). По отношение на обмена на официални статистически данни инициативата SDMX и платформата за разпространение на данни от преброяванията осигуряват статистически и технически стандарти и стандарти за предаването на данни. Поради това следва да се въведе технически формат в съответствие с тези стандарти.
                  
               
                     (10)
                  
                  
                     Комисията (Евростат) предостави условия за осъществяването на проект във връзка с „Хармонизираната защита на данните от преброяванията в ЕСС“, който осигури добри практики и насоки за изпълнение за хармонизираната защита при оповестяването на данните от координатната мрежа от 1 km2.
                  
               
                     (11)
                  
                  
                     Мерките, предвидени в настоящия регламент, са в съответствие със становището на Комитета на Европейската статистическа система,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Предмет
            Въвежда се временно пряко статистическо действие за разработване, изготвяне и разпространение на избрани теми от преброяването на населението и жилищния фонд от 2021 г., геокодирани към координатна мрежа от 1 km2 („данни от координатна мрежа от 1 km2“).
            За целта се определя единна хармонизирана и постоянна геопространствена референтна координатна мрежа за Европа, състояща се от клетки с площ от 1 km2. Установяват се конкретните теми и техните разбивки, както и подробната програма и метаданните за разпространение на данните от преброяването на населението и жилищния фонд от 2021 г., геокодирани към референтната координатна мрежа от 1 km2.
         
         
            Член 2
            Определения
            За целите на настоящия регламент се прилагат определенията в член 2 от Регламент (ЕО) № 763/2008.
            Прилагат се също така и следните определения:
            
                        (1)
                     
                     
                        „координатна мрежа“, „клетка на координатна мрежа“ и „точка на координатна мрежа“ означават координатна мрежа, клетка на координатна мрежа и точка на координатна мрежа съгласно определенията в приложение II (2.1) от Регламент (ЕС) № 1089/2010;
                     
                  
                        (2)
                     
                     
                        „общ брой на населението“ означава всички лица от клетка на координатна мрежа, чието обичайно местопребиваване е в тази клетка;
                     
                  
                        (3)
                     
                     
                        „елемент от данни“ означава отделен измерител, съдържащ се в таблицата по приложение II към настоящия регламент;
                     
                  
                        (4)
                     
                     
                        „стойност на данни“ означава информацията, осигурена от елемент от данни. Стойността на данните може да е „цифрова стойност“ или „специална стойност“;
                     
                  
                        (5)
                     
                     
                        „цифрова стойност“ означава цяло число, равно или по-голямо от „0“, което осигурява статистическа информация от наблюдението на този елемент от данни;
                     
                  
                        (6)
                     
                     
                        „валидирани данни“ означава данни, проверени от държавите членки съгласно договорени правила за валидиране;
                     
                  
                        (7)
                     
                     
                        „наблюдавана стойност“ означава цифрова стойност, която представлява наблюдавана или импутирана информация според най-добрите знания въз основа на цялата налична информация от преброяването от 2021 г., по-конкретно преди прилагане на каквито и да е статистически мерки за контрол на оповестяването;
                     
                  
                        (8)
                     
                     
                        „поверителна стойност“ означава цифрова стойност, която не трябва да бъде разкривана с цел запазване на статистическата поверителност на данните и в съответствие със защитните мерки на държавите членки срещу оповестяването на статистически данни;
                     
                  
                        (9)
                     
                     
                        „специална стойност“ означава символ, който се предава като елемент от данни вместо цифрова стойност;
                     
                  
                        (10)
                     
                     
                        „флаг“ означава код, който може да придружава даден елемент от данни, за описване на специфична характеристика на стойността му на данни.
                     
                  
         
            Член 3
            Технически спецификации на референтната координатна мрежа от 1 km2
            
            
               1.   Съгласно раздел 1.5 от приложение IV към Регламент (ЕС) № 1089/2010 статистическата референтна координатна мрежа от 1 km2 за общоевропейски приложения е координатната мрежа с равноплощни клетки „Grid_ETRS89-LAEA1000“. Пространственото измерение на референтната координатна мрежа в координатната система, определена за тази координатна мрежа в раздел 2.2.1 от приложение II към същия регламент, се ограничава до стойности на посока изток между 900 000 и 7 400 000 метра и стойности на посока север между 900 000 и 5 500 000 метра за целите на същия регламент.
            
            
               2.   В съответствие с раздел 1.4.1.1 от приложение IV към същия регламент всяка отделна клетка на референтната координатна мрежа от 1 km2 се идентифицира с уникален код на клетката, който е съставен от знаците „CRS3035RES1000mN“. Те са последвани от стойността на посока север в метри на точката на координатна мрежа в долния ляв ъгъл на клетката, следвани от буквата „Е“, след което стойността на посока изток в метри на точката в долния ляв ъгъл на клетката.
            
            
               3.   Кодът на изпращащата данните държава членка, определян съгласно Междуинституционалното ръководство за изготвяне на публикациите, публикувано от Службата за публикации на Европейския съюз, последван от знака „_“, предшества кода на клетката на всяка клетка на координатна мрежа, предавана от съответната държава членка.
            
         
         
            Член 4
            Технически спецификации на темите от данните от координатната мрежа от 1 km2 и техните разбивки
            Прилагат се техническите спецификации за темите по приложението към Регламент (ЕС) 2017/543 за данните от преброяването от 2021 г. Разбивките на темите за целите на настоящия регламент са посочени в приложение I към него.
         
         
            Член 5
            Програма за данните от координатната мрежа от 1 km2
            
            
               1.   В приложение II е определена програмата за данните от координатната мрежа от 1 km2, които трябва да се предадат от всяка държава членка на Комисията (Евростат) за референтната 2021 година.
            
            
               2.   Държавите членки заменят всяка поверителна стойност със специалната стойност „Не е известно“.
            
         
         
            Член 6
            Хармонизация на резултатите
            
               1.   За да се улесни съпоставимостта на нивото на Съюза, стойностите на данни на резултатите, които трябва да се разпространяват, са хармонизирани. За целта се предпочитат цифровите стойности пред специалните, доколкото това е възможно.
            
            
               2.   За да се гарантира достатъчно точна и надеждна информация за пространственото разпределение на общия брой на населението, държавите членки спазват следните изисквания:
               
                           а)
                        
                        
                           елементите от данни за общия брой на населението не се съобщават като поверителни;
                        
                     
                           б)
                        
                        
                           елементите от данни за общия брой на населението с наблюдавана стойност, различна от „0“, се означават с флага „Населявано“; и
                        
                     
                           в)
                        
                        
                           елементите от данни за общия брой на населението с наблюдавана стойност „0“ не се означават с флага „Населявано“.
                        
                     
         
         
            Член 7
            Метаданни
            Държавите членки представят на Комисията (Евростат) метаданни за данните от координатната мрежа от 1 km2 съгласно приложение III.
         
         
            Член 8
            Референтна дата
            Референтната дата за данните от координатната мрежа от 1 km2, предавани от всяка държава членка, е еднаква с тази, която е съобщена от съответната държава членка съгласно член 3 от Регламент (ЕС) 2017/712.
         
         
            Член 9
            Дата за предаване на данните и метаданните
            
               1.   Държавите членки представят на Комисията (Евростат) валидирани и агрегирани данни и метаданни за общия брой на населението до 31 декември 2022 г.
            
            
               2.   Без да се засяга параграф 1, държавите членки представят на Комисията (Евростат) валидирани и агрегирани данни и метаданни до 31 март 2024 г.
            
         
         
            Член 10
            Технически формат за предаване на данните и метаданните
            Техническият формат, който трябва да се използва за предаване на данните и метаданните, е форматът SDMX, приложен чрез платформата за разпространение на данни от преброяванията. Държавите членки предават изискваните данни и метаданни в съответствие с определенията за структурата на данните и свързаните с тях технически спецификации, предоставени от Комисията (Евростат). Те съхраняват изискваните данни и метаданни до 31 декември 2034 г. с оглед на предаване на по-късен етап при искане от страна на Комисията (Евростат).
         
         
            Член 11
            Изисквания към качеството
            
               1.   Държавите членки гарантират качеството на предаваните данни.
            
            
               2.   За целите на настоящия регламент към предаваните данни се прилагат критериите за качество по член 12, параграф 1 от Регламент (ЕО) № 223/2009.
            
            
               3.   По искане на Комисията (Евростат) държавите членки представят допълнителна информация, необходима за оценяване на качеството на статистическата информация.
            
         
         
            Член 12
            Разпространение
            
               1.   Комисията (Евростат) разпространява масивите от данни от координатната мрежа от 1 km2, посочени в член 5, както и свързаните метаданни по член 7.
            
            
               2.   За целите на настоящия регламент програмата за данните и метаданните от координатната мрежа от 1 km2, които трябва да се предават от държавите членки и да се разпространяват от Евростат, отговарят на данните, които държавите членки разпространяват на национално ниво съгласно Директива 2007/2/ЕО и свързаните с нея регламенти за изпълнение (ЕО) № 1205/2008, (ЕО) № 976/2009 и (ЕС) № 1089/2010.
            
         
         
            Член 13
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 ноември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 87, 31.3.2009 г., стр. 164.
         
            (2)  Директива 2007/2/ЕО на Европейския парламент и на Съвета от 14 март 2007 г. за създаване на инфраструктура за пространствена информация в Европейската общност (INSPIRE) (ОВ L 108, 25.4.2007 г., стр. 1).
         
            (3)  Регламент (ЕО) № 1205/2008 на Комисията от 3 декември 2008 г. за прилагане на Директива 2007/2/ЕО на Европейския парламент и на Съвета по отношение на метаданните (ОВ L 326, 4.12.2008 г., стр. 12).
         
            (4)  Регламент (ЕС) № 1089/2010 на Комисията от 23 ноември 2010 г. за прилагане на Директива 2007/2/ЕО на Европейския парламент и на Съвета по отношение на оперативната съвместимост на масиви от пространствени данни и услуги за пространствени данни (ОВ L 323, 8.12.2010 г., стр. 11).
         
            (5)  Регламент (ЕО) № 976/2009 на Комисията от 19 октомври 2009 г. за прилагане на Директива 2007/2/ЕО на Европейския парламент и на Съвета по отношение на мрежовите услуги (ОВ L 274, 20.10.2009 г., стр. 9).
         
            (6)  Регламент (ЕО) № 763/2008 на Европейския парламент и на Съвета от 9 юли 2008 г. относно преброяването на населението и жилищния фонд (ОВ L 218, 13.8.2008 г., стр. 14).
         
            (7)  Регламент (ЕС) 2017/712 на Комисията от 20 април 2017 г. за определяне на референтната година и програмата за статистическите данни и за метаданните за преброяването на населението и жилищния фонд, както е предвидено в Регламент (ЕО) № 763/2008 на Европейския парламент и на Съвета (ОВ L 105, 21.4.2017 г., стр. 1).
         
            (8)  Регламент за изпълнение (ЕС) 2017/543 на Комисията от 22 март 2017 г. за определяне на правила за прилагане на Регламент (ЕО) № 763/2008 на Европейския парламент и на Съвета относно преброяването на населението и жилищния фонд по отношение на техническите спецификации на темите и на техните разбивки (ОВ L 78, 23.3.2017 г., стр. 13).
         
            (9)  Регламент за изпълнение (ЕС) 2017/881 на Комисията от 23 май 2017 г. за прилагане на Регламент (ЕО) № 763/2008 на Европейския парламент и на Съвета относно преброяването на населението и жилищния фонд по отношение на условията и структурата на докладите за качеството и техническия формат за предаването на данни, и за изменение на Регламент (ЕС) № 1151/2010 (ОВ L 135, 24.5.2017 г., стр. 6).
      
      
         
            ПРИЛОЖЕНИЕ I
            
               Технически спецификации на разбивките на темите от преброяването, посочени в член 4
            
            Техническите спецификации на разбивките за целите на настоящия регламент на темите от преброяването, посочени в приложението към Регламент (ЕС) 2017/543, се представят, както следва:
            
                        —
                     
                     
                        всяка тема, избрана за разпространение на референтната координатна мрежа от 1 km2, е със заглавие от приложението към Регламент (ЕС) 2017/543;
                     
                  
                        —
                     
                     
                        прилагат се техническите спецификации по приложението към Регламент (ЕС) 2017/543 във връзка със съответната тема по принцип;
                     
                  
                        —
                     
                     
                        след това се уточнява разбивката на тази тема;
                     
                  
                        —
                     
                     
                        с разбивките се цели групиране на крайните или междинните сборове, отнасящи се до лицата.
                     
                  
               Тема: обичайно местопребиваване
            
            Категориите на разбивката по тази тема, за които държава членка докладва, са всички клетки от референтната координатна мрежа от 1 km2, посочена в член 3, параграф 1, чиято площ включва част от територията на тази държава членка, допълнена с една виртуална клетка на координатна мрежа за всяка държава членка, за да се отчитат лицата, които не са разпределени.
            
                        Географска площ въз основа на референтната координатна мрежа от 1 km2
                            (1)
                        
                     
                     
                        GEO.G.
                     
                  
                        x.
                     
                     
                        Всички клетки на координатна мрежа, принадлежащи частично или изцяло на територията на държавата членка
                     
                     
                        x.
                     
                  
                        y.
                     
                     
                        Една виртуална клетка на координатна мрежа за всяка държава членка
                     
                     
                        y.
                     
                  Ако обичайното местопребиваване на дадено лице е неизвестно в рамките на територията на докладващата държава членка, обхваната от референтната координатна мрежа, могат да се използват допълнителни научнообосновани, добре документирани и публично достъпни методи за статистическа оценка, за да се разпредели съответното лице към конкретна клетка на координатна мрежа. Лицата, които не са разпределени към никоя клетка на референтната координатна мрежа, се разпределят на виртуалната клетка на координатна мрежа GEO.G.y. на съответната държава членка.
            
               Тема: пол
            
            За целите на настоящия регламент се прилага разбивката SEX., посочена в приложението към Регламент (ЕС) 2017/543 за тази тема.
            
               Тема: възраст
            
            Съобщават се следните категории на разбивката:
            
                        Възраст
                     
                     
                        AGE.G.
                     
                  
                        1.
                     
                     
                        Под 15 години
                     
                     
                        1.
                     
                  
                        2.
                     
                     
                        От 15 до 64 години
                     
                     
                        2.
                     
                  
                        3.
                     
                     
                        65 и повече години
                     
                     
                        3.
                     
                  Както е посочено в приложението към Регламент (ЕС) 2017/543, се съобщава достигнатата възраст в навършен и години към референтната дата.
            
               Тема: статут на настояща дейност (брой наети лица)
            
            Съобщава се следната категория на разбивката, включена в разбивката CAS.L. по Регламент (ЕС) 2017/543:
            
                        Статут на настояща дейност
                     
                     
                        CAS.L.
                     
                  
                        1.
                     
                     
                        Наети лица
                     
                     
                        1.1.
                     
                  Към тази категория се прилага спецификацията на „наети“ лица в приложението към Регламент (ЕС) 2017/543.
            
               Тема: държава/място на раждане
            
            Съобщават се следните категории на разбивката, включени в разбивката POB.L. по Регламент (ЕС) 2017/543:
            
                        Държава/място на раждане
                     
                     
                        POB.L.
                     
                  
                        1.
                     
                     
                        Място на раждане в докладващата държава
                     
                     
                        1.
                     
                  
                        2.
                     
                     
                        Място на раждане в друга държава — членка на ЕС
                     
                     
                        2.1.
                     
                  
                        3.
                     
                     
                        Място на раждане — другаде
                     
                     
                        2.2.
                     
                  
               Тема: обичайно местопребиваване една година преди преброяването
            
            Съобщават се следните категории на разбивката, включени в разбивката ROY. по Регламент (ЕС) 2017/543:
            
                        Обичайно местопребиваване една година преди преброяването
                     
                     
                        ROY.
                     
                  
                        1.
                     
                     
                        Без промяна в обичайното местопребиваване
                     
                     
                        1.
                     
                  
                        2.
                     
                     
                        Преместване в рамките на докладващата държава
                     
                     
                        2.1.
                     
                  
                        3.
                     
                     
                        Преместване извън границите на докладващата държава
                     
                     
                        2.2.
                     
                  Преместване в рамките на същата клетка на координатна мрежа се съобщава или като „Преместване в рамките на докладващата държава“ (ROY.2.1.), или като „Преместване извън границите на докладващата държава (ROY.2.2.)“ в зависимост от това кое е удачно.
            
               (1)  Кодовете „х.“ са идентификационните кодове на клетките на координатна мрежа, както е посочено в член 3. Кодът „у.“ се състои от символния низ „unallocated“, предшестван от кода на докладващата държава членка, както е посочено в член 3, параграф 3.
         
      
      
         
            ПРИЛОЖЕНИЕ II
            
               Програма за данните от статистическото преброяване, геокодирани към референтната координатна мрежа от 1 km2 по член 5
            
            Програмата за данните от координатната мрежа от 1 km2, които трябва да се предадат за референтната 2021 година, се състои от една двуизмерна таблица, която кръстосва масива от клетки на координатна мрежа GEO.G., определени в приложение I, със следните категории на разбивките на темите от преброяването, посочени в приложение I:
            
                        Категории теми от преброяването, които трябва да се разбият на референтната координатна мрежа от 1 km2
                        
                     
                     
                        STAT.G.
                     
                  
                        0.
                     
                     
                        SEX.0.: общ брой на населението
                     
                     
                        0.
                     
                  
                        1.
                     
                     
                        SEX.1.: мъже
                     
                     
                        1.
                     
                  
                        2.
                     
                     
                        SEX.2.: жени
                     
                     
                        2.
                     
                  
                        3.
                     
                     
                        AGE.G.1.: под 15 години
                     
                     
                        3.
                     
                  
                        4.
                     
                     
                        AGE.G.2.: от 15 до 64 години
                     
                     
                        4.
                     
                  
                        5.
                     
                     
                        AGE.G.3.: 65 и повече години
                     
                     
                        5.
                     
                  
                        6.
                     
                     
                        CAS.L.1.1.: наети лица (1)
                        
                     
                     
                        6.
                     
                  
                        7.
                     
                     
                        POB.L.1.: място на раждане в докладващата държава
                     
                     
                        7.
                     
                  
                        8.
                     
                     
                        POB.L.2.1.: място на раждане в друга държава — членка на ЕС
                     
                     
                        8.
                     
                  
                        9.
                     
                     
                        POB.L.2.2.: място на раждане — другаде
                     
                     
                        9.
                     
                  
                        10.
                     
                     
                        ROY.1.: обичайно местопребиваване една година преди преброяването — без промяна
                     
                     
                        10.
                     
                  
                        11.
                     
                     
                        ROY.2.1.: обичайно местопребиваване една година преди преброяването — преместване в рамките на докладващата държава
                     
                     
                        11.
                     
                  
                        12.
                     
                     
                        ROY.2.2.: обичайно местопребиваване една година преди преброяването — преместване извън границите на докладващата държава
                     
                     
                        12.
                     
                  
               (1)  Данните за категорията „наети лица“ се предават, доколкото е възможно в зависимост от наличието им в съответната държава членка.
         
      
      
         
            ПРИЛОЖЕНИЕ III
            
               Изисквани метаданни за данните от координатната мрежа от 1 km2 по член 7
            
            
               Метаданни за елементи от данни
            
            
                     
                        1.
                     
                     
                        Когато е приложимо, държавите членки добавят към елемент от данни следните флагове:
                        
                                    а)
                                 
                                 
                                    „Временно“;
                                 
                              
                                    б)
                                 
                                 
                                    „Населявано“;
                                 
                              
                                    в)
                                 
                                 
                                    „Ревизирано“;
                                 
                              
                                    г)
                                 
                                 
                                    „Виж. приложената информация“;
                                 
                              
                                    д)
                                 
                                 
                                    „Поверително“ (1).
                                 
                              
                  
                     
                        2.
                     
                     
                        Само стойности на данни за „общ брой на населението“, които се съобщават по член 9, параграф 1 и които не се считат за крайни данни от съответната държава членка към момента на докладването, се придружават от флага „Временно“.
                     
                  
                     
                        3.
                     
                     
                        Флагът „Населявано“ се прилага само към елементите от данни за „общ брой на населението“ съгласно разпоредбите по член 6, параграф 2.
                     
                  
                     
                        4.
                     
                     
                        За всяка стойност на данни, придружена от поне един от флаговете „Ревизирано“ или „Виж приложената информация“, се предоставя обяснителен текст.
                     
                  
                     
                        5.
                     
                     
                        Всеки елемент от данни, чиято поверителна стойност е била заменена със специалната стойност „Не е известно“, се отбелязва с флага „Поверително“.
                     
                  
               Метаданни за темите
            
            В допълнение към метаданните за темите, предавани на Комисията (Евростат) съгласно член 6 от Регламент (ЕС) 2017/712, държавите членки представят метаданните за всяка тема, включена в приложение I, с информация за източниците на данните и използваната методология за получаване на стойностите на данни за тази тема за референтната координатна мрежа от 1 km2. По-конкретно метаданните съдържат:
            
                        —
                     
                     
                        информация за надеждността и точността на съобщените стойности на данни;
                     
                  
                        —
                     
                     
                        описание на всяка една методология, използвана, за да се оценят стойностите на данните на референтната координатна мрежа от 1 km2, в това число надеждността и точността на получените стойности на данни;
                     
                  
                        —
                     
                     
                        описание на всяка една методология, използвана за разпределение на лицата към конкретни клетки на координатната мрежа по темата „Обичайно местопребиваване“, включително информация за характеристиките на лицата в категорията GEO.G.y.
                     
                  
               Референтни метаданни
            
            Информацията и структурата на метаданните по приложението към Регламент (ЕС) 2017/881 се допълват за целите на настоящия регламент със следните елементи, конкретно касаещи данните от координатната мрежа от 1 km2:
            
                        —
                     
                     
                        елемент 3.3. „Обработка и оценка“ се допълва с поделемент 3.3.3. „Допълнителна информация за общата (несвързана с темите) методология, приложена за изготвяне на масива от данни от координатната мрежа от 1 km2.“;
                     
                  
                        —
                     
                     
                        елемент 3.4. „Разпространяване“ се допълва с конкретна информация за статистическите мерки за контрол на оповестяването във връзка с масива от данни от координатната мрежа от 1 km2. Държавите членки представят на Комисията (Евростат) информация за мерките във връзка с хармонизираната защита на данните от координатната мрежа от 1 km2, по-конкретно дали използват добрите практики на ЕСС и насоките за изпълнение за хармонизираната защита на данните от координатната мрежа от 1 km2.;
                     
                  
                        —
                     
                     
                        елемент 4.2. „Навременност и актуалност“ се допълва с конкретната календарна дата(и) за предаването и възможните ревизии на данните и метаданните от координатната мрежа от 1 km2.;
                     
                  
                        —
                     
                     
                        елемент 4. „Оценка на качеството на данните“ се допълва с поделемент 4.7. „Географска информация — качество на данните“, обхващащ принципите във връзка с качеството на географската информация, по-конкретно териториалния обхват и съпоставимостта, позиционната точност, времевата съгласуваност и пълнота на географските данни, използвани за геокодирането.
                     
                  
               (1)  Този флаг не се прилага към елементи от данни за общия брой на населението, както е посочено в член 6, параграф 2, буква а).